cyanic-selkie/wikianc huggingface dataset:
யோவாகீன் காசுதாம்பீது
1834 இல், இவருக்கு 12 அகவை இருக்கும் பொழுது, இவருடைய மாமா இவரை பாம்ப்பலோனா என்னும் ஊருக்கு அனுப்பி அங்கு யோசப்பு குவெல்பென்சு (Joseph Guelbenzu), மரியானோ கார்சியா (Mariano García) ஆகியோரிடம் பியானோவும் இசை அமைப்பையும் பயிலச் செய்தார். போதிய கலைத் தேர்ச்சி பெறாமையாலும் இவற்றில் உளநிறைவு கொள்ளாததாலும், இங்கிருந்து புறப்பட்டு 1842 இல் மடுரிடு (Madrid) நகருக்குச் சென்றார்; அங்கிருந்த இசைக் கூடத்தில் மரியா கிறித்தியானாவிடம் வகுப்புகள் எடுத்துப் பயின்றார். பின்னர் பெடுரோ ஆல்பெனிசு (Pedro Albéniz) என்பாரிடம் பியானோ திறத்தை ஆழப்படுத்திக்கொண்டார், ரமோன் கார்னிசெர் என்பாரிடம் இசையமைபறிவை ஆழப்படுத்திக்கொண்டார். தியேட்டரோ டெல் லா குரூசு (Teatro del Circo), பிரின்சிப்பெ(Principe) ஆகியவற்றின் தாழ்சுருதி (bass) இசையணியில் (orchestra) ஈடுகட்டினார். 1845 இல் தியேட்டரோ டெல் லா குரூசு என்னும் இத்தாலியக் கும்பினியில் இயக்குநர் ஆனார்.
ஔரசம்
ஔரசம்; (Legitimacy (family law)) ஒருவருக்குச் சட்டப்பூர்வமாக மணமான மனைவியிடம் பிறக்கும் குழந்தை ஔரசக் குழந்தையாகும். தாம்பத்திய நிலையுள்ள காலத்தில் ஒருத்திக்குப் பிறக்கும் ஒவ்வொரு குழந்தையும் ஔரசக் குழந்தை ஆகும். கணவன் மரணமடைந்து விட்டாலோ அல்லது வேறு காரணத்தினாலோ தாம்பத்தியம் இல்லாமலிருந்த பின்பும் கூட 280 நாட்களுக்குள் பிறக்கும் குழந்தையும் முறையான சட்டப்பூர்வமான குழந்தையாகவே கருதப்படும். ஆனால் இவ்வாறு கருத வேண்டுமாயின் இயற்கை முறைப்படி குழந்தையுண்டாகக் கூடும் காலத்தில் கணவனும் மனைவியும் ஒருவரோடு ஒருவர் சேருவதற்குச் சந்தர்ப்பமில்லாமல் இருக்கக் கூடாது. அதனுடன் அவர்கள் மக்கட்பேற்றுக்குத் தகுதியற்றவர்கள் என்பதும் நிருபனம் ஆகியிருக்கக் கூடாது. எனினும் இந்த அனுமானம் மறுக்க முடியாத அனுமானமல்ல. இதற்கெதிரான சந்தர்ப்ப சாட்சியஙக்ள் மூலம் இந்த அனுமானம் மாற்றப்படலாம். ஆனால் இம்மாதிரியான சாட்சியம் வலுவானதாகவும் ஒப்புக்கொள்ளக்கூடியதாகவும் இருக்க வேண்டும். ஐயத்துக்கு இடமாக இருக்கக்கூடாது.
கணவனும் மனைவியும் நீதிமன்ற உத்தரவுப்படியோ, அல்லது பரஸ்பர உடன்பாட்டின் பேரிலோ பிரிந்து தனி வாழ்வு வாழ்ந்து வரும் காலத்தில் பிறக்கும் குழந்தை முறையாகப் பிறந்ததாகக் கருதப்பட வேன்டியதில்லை. மேலும் பிரிந்து வாழ ஆரம்பித்து 9 மாதங்களுக்குப் பிறகு பிறக்கும் குழந்தையும் இந்த 9 மாத கால வரையறைக்குள் கணவனும் மனைவியும் மறுபடியும் சேர்ந்தார்கள் என்று நிரூபிக்கப்படாத பட்சத்தில் முறையாகப் பிறக்காத குழந்தையாகவேக் கருதப்படும். கணவனுடன் வாழும் மனைவி எத்தனை ஆடவர்களுடன் பாலுறவு கொண்டிருந்தாலும் அவளுக்குப் பிறக்கும் குழந்தை முறைப்படி பிறந்த குழந்தை என்ற பாவனை தொடர்ந்து இருந்துவரும்.
ஒரு குழந்தை முறைகேடாகப் பிறந்ததென்று முடிவு கட்டுவதற்கு முன் அது கருத்தரித்த காலத்தில் சொந்தக் கணவன் தன் மனைவியுடன் புணர்ச்சி செய்யவில்லை என்பது திட்டமாக நிரூபிக்கப்பட வேண்டும். தாம்பத்தியத் தொடர்பில்லை என்பது உடல் சம்பந்தமானது. ஆகையால் மற்ற வழக்குகளில் சட்ட மூலமாக ஒப்புக்கொள்ளப்படும் சாட்சியஙக்ளைப் போன்ற சான்றுகளாலேயே உடல் சம்பந்தத்தையும் நிரூபிக்கலாம். ஒரு குழந்தை ஔரசக் குழந்தையல்லவென்று ஆட்சேபனை செய்பவர்களே கணவன்மனைவி சேர்க்கையில்லை என்பதை நிரூபிக்க வேண்டும். சேர்க்கை இருந்து, அல்லது இல்லை என்பதற்கான சான்றுகள் கொண்டுவர வேன்டும். கணவன் குழந்தையின் உண்மையான தந்தையாக இருக்க முடியாது என்பதற்கான சங்கதிகள் யாவும் சான்றாக ஒப்புக்கொள்ளப்படும்.
மக்கட்பேற்றுக்குரிய வாலிபநிலை அடையாமை, ஏதோ ஒருவித அங்கவீனத்தால் சேர்க்கை செய்ய இயலாமை, கணவன் இறந்த பின்னரோ அல்லது கணவ்ன் மனைவியைச் சந்தித்த பின்னரோ கடந்துள்ள நீன்ட கால அளவு- இவைபோன்றவை மூலம் ஒரு குழந்தை ஔரசக் குழந்தையல்ல என்று நிரூபிக்கலாம். உடல்நிலைக் காரணமாக முறையாகப் பிறக்கவில்லை என்பதற்கான நேரடியான சான்றுகள் எல்லா சமயத்திலும் கிடைக்கும் என்று எதிர்பார்க்க முடியாது. அதுபோன்ற சந்தர்ப்பங்களில் கனவனுக்கும் மனைவிக்கும் புணர்ச்சி ஏற்பட்டிருக்க முடியாது என்பதை நிரூபிப்பதற்கான சந்தர்ப்ப சாட்சியம் ஏற்றுக் கொள்ளப்படும். எதாவது ஒரு தரப்பில் இதற்கான சாட்சியம் ஏதும் இல்லையானால் புணர்ச்சி நடந்ததாகவே பாவிக்கபப்டும்; குழந்தை முறையாகப் பிறந்தது என்பதை மறுக்க முடியாது.
மேற்கோள்கள்
பகுப்பு:சட்டம்
கில்லுகுடி
கில்லுகுடி என்பது இந்தியாவில் உள்ள தமிழ்நாடு மாநிலத்தின் புதுக்கோட்டை மாவட்டத்தில் உள்ள அன்னவாசல் வருவாய் ஒன்றியத்திலுள்ள சிற்றூராகும்.
குறிப்புகள்
பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தோகைநத்தம் மாரியம்மன் கோயில்
தோகைநத்தம் மாரியம்மன் கோயில் தமிழ்நாட்டில் நாமக்கல் மாவட்டம், தோகைநத்தம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நீர் மாசடைதல்
== # தலைப்பு
அண்மைய காலத்தில் மிகவும் பரவலாக இலங்கையின் வடமாகாணத்தில் பரவலாக பேசப்படுகின்ற விடயம் குடிநீர் மாசடைதல்.
திறன் அடர்த்தி
திறன் அடர்த்தி (power density)  என்பது ஒற்றைப் பருமனில் உள்ள திறன் அல்லது (ஆற்றல் மாற்றத்தின் காலவீதம்) ஆகும்.
கட்டுப்பாட்டு வெளிகளில் பருமன் திறன் அடர்த்தி சில நேரங்களில் ந்தன்மையானதாக கருதப்படுகிறது.
முன்-பின்னியக்க அகக் கனற்சிப் பொறிகளில் திறன் அடர்த்தி ஒரு முதன்மையான மதிப்பீட்டு அளவை ஆகும்.
பத்தாங்காலி கொமுட்டர் நிலையம்
பத்தாங்காலி கொமுட்டர் நிலையம் (ஆங்கிலம்: Batang Kali Commuter Station மலாய்: Stesen Komuter Batang Kali); சீனம்: 巴当卡利通勤站) என்பது மலேசியா, பேராக், உலு சிலாங்கூர் மாவட்டம், பத்தாங்காலி நகரில் அமைந்துள்ள ஒரு கொமுட்டர் தொடருந்து நிலையம் ஆகும். பத்தாங்காலி நகரத்தின் பெயரே இந்த கொமுட்டர் நிலையத்திற்கும் வைக்கப்பட்டு உள்ளது.
இந்த நிலையம் 2007 ஏப்ரல் 21-ஆம் தேதி, ராசா; மற்றும் செரண்டா (Serendah) நகரங்களில் இருக்கும் கொமுட்டர் நிலையங்களுடன் திறக்கப்பட்டது.
பொது
2016-இல் கிள்ளான் துறைமுக வழித்தடத்துடன் இந்த பத்தாங்காலி கொமுட்டர் நிலையம் இணைக்கப்படும் வரை, ரவாங் - தஞ்சோங் மாலிம் இடைவழிச் சேவையில் (Rawang - Tanjung Malim Shuttle Service) நான்காவது நிறுத்தமாக இருந்தது. இதற்கு முன்னர் ரவாங் - தஞ்சோங் மாலிம் இடைவழிச் சேவை என்பது ரவாங் - கோலா குபு பாரு இடைவழிச் சேவை (Rawang - Kuala Kubu Bharu Shuttle Service) என்று அழைக்கப்பட்டது.
கிள்ளான் துறைமுக வழித்தடத்தில் உள்ள மற்ற பெரும்பாலான நிலையங்களைப் போலவே இந்த பத்தாங்காலி நிலையத்திலும் இரண்டு நடைபாதைகள் உள்ளன. அத்துடன் (கேடிஎம் கொமுட்டர்; கேடிஎம் இடிஎஸ் ஆகிய இரண்டு தொடருந்துச் சேவைகளும் உள்ளன.
பயணச்சீட்டு வசதிகள்
பொதுவாக பெரிய தொடருந்துகளுக்கு ஒதுக்கப்பட்ட வசதிகளையும் இந்த பத்தாங்காலி கொமுட்டர் நிலையம் கொண்டுள்ளது.
இந்த நிலையத்தில் அடிப்படை வசதிகளுடன் பயணச்சீட்டு வசதிகளும் (Ticketing Facilities) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (Kiosks); கொமுட்டர் பயனர்களுக்குப் பிரத்தியேகமாக ஒரு கால் பாலம் (Foot Bridge) போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
சேவைகள்
பத்தாங்காலி கொமுட்டர் நிலயம், பத்தாங்காலி நகரத்திற்கும், அதன் புறநகர்ப் பகுதிகளுக்கும் மற்றும் பத்தாங்காலி நகரத்திற்கு அருகிலுள்ள கிராமப் பகுதிகளுக்கும் சேவை செய்கிறது. பத்தாங்காலி நகருக்கான இந்தப் புதிய தொடருந்து நிலையம் 2007 ஏப்ரல் 21-ஆம் தேதி திறக்கப்பட்டது.
இந்த நிலையம் மலாயா தொடருந்து நிறுவனத்தின் (Keretapi Tanah Melayu Berhad) கீழ் கேடிஎம் இடிஎஸ்; மற்றும் கேடிஎம் கொமுட்டர் தொடருந்து சேவைகளை வழங்குகிறது. அத்துடன் பத்தாங்காலி நகரத்திற்கான முக்கிய தொடருந்து முனையமாகவும் செயல்படுகிறது.
பேராக், உலு சிலாங்கூர் மாவட்டத்தில் பத்தாங்காலி நகரின் மேற்குப் பகுதியில் இருந்து இந்த நிலையம் அமைந்துள்ளது. இந்த நிலையத்தை மலேசியக் கூட்டரசு சாலை 1-இன் வழியாகவும் அணுகலாம். தீபகற்ப மலேசியாவின் வடக்கு-தெற்கு விரைவுசாலை சற்று தொலைவில் உள்ளது. கிள்ளான் துறைமுகம் நிலையத்திற்கான நேரடி சேவைகள் 2017-இல் அறிமுகப்படுத்தப்பட்டன.
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள் பகுப்பு:கிள்ளான் துறைமுக வழித்தடம்
சாரசீனியா
சாரசீனியா(Sarracenia) என்பது ஊனுண்ணித் தாவரம் ஆகும். இது சாரசீனியேசியீ (sarraceniaceae) என்னும் இரட்டை விதையிலைத் தாவரக் குடும்பத்தைச் சேர்ந்தது. இதில் 10 வகைச் செடிகளும் சில கலப்பினச் செடிகளும் உள்ளன. இச்செடிகள் வட அமெரிக்காவில் வெப்பப்பிரதேச புல்வெளியில் உள்ள ஈரமான சேறு நிறைந்த பகுதியில் நன்கு வளர்கின்றன. மங்கிப்போன சருகுடன் கூடிய கருப்பு மணல் நிறைந்த பகுதிகளில் இவை நன்கு வளர்கின்றன. இதன் இலைகள் ஜாடி வடிவத்தில் மிகவும் அழகாக இருக்கும். இதன் பூக்களின் அழகுக்காகவே தோட்டங்களில் இதனை வளர்ப்பார்கள். சுமார் 300 ஆண்டுகளாக இவை வீட்டுத் தோட்டங்களில் வளர்க்கப்படுகின்றன். டாக்டர். டி. சாரசின் (Dr. Sarrasin) என்ற புகழ் பெற்ற மருத்துவர் பெயரே இச்செடிக்கு வைக்கப்பட்டுள்ளது.
பெயர்கள்
இச்செடிகளை கீழ்க்கண்ட பல பெயர்களில் அழைக்கிறார்கள்.
அமைப்பு
இச்செடிகள் பல பருவச் செடியாகும். இதன் அடியில் மட்டத்தண்டுக் கிழங்கு உள்ளது. இதிலிருந்து 3 முதல் 8 இலைகள் சுமார் 10 முதல் 70 செ. மீ நீளம் வரை வளரும். இதன் இலைகள் அனைத்தும் ஜாடிகளாகவே உள்ளன. இந்த ஜாடிகள் ஊது குழாய் போன்ற அமைப்பில் உள்ளன. இவை வசந்த காலத்தில் வளர்கின்றன. சில இனச் செடிகளில் இலையுதிர் காலத்தில் இதன் ஜாடிகள் தட்டையாக வளர்கின்றன. இலையின் விரிந்த காம்பே ஜாடியாக மாறுகிறது. இலைப் பரப்பு மூடியாக மாறி உள்ளது.
வெளி இணைப்புகள்
பகுப்பு:ஊனுண்ணித் தாவரங்கள்
இராணி குமுதினி தேவி
இராணி குமுதினி தேவி (Rani Kumudini Devi)(23 சனவரி 1911 - 6 ஆகத்து 2009) என்பவர் இந்திய அரசியல்வாதியும் சமூக சேவகரும் ஆவார். இவர் 1963 முதல் 1964 வரை ஐதராபாத் பெருநகர மாநகரத் தந்தையாகப் பணியாற்றினார். தேவி இந்தியத் தேசிய காங்கிரசின் உறுப்பினர் ஆவார். இவர் ஐதராபாத்து மாநகரின் முதல் பெண் மாநகரத் தந்தை ஆவார்.
ஆரம்ப கால வாழ்க்கை
இராணி குமுதினி தேவி 1911ஆம் ஆண்டு ஜனவரி 23ஆம் தேதி இன்றைய தெலங்காணாவில் வாரங்கல் மாவட்டத்தில் உள்ள வாடேபல்லியில் பிறந்தார். இவரது தந்தை, பிங்கிள் வெனக்டரமண ரெட்டி, ஒரு பிரபு. இவர் ஐதராபாத்து மாநிலத்தின் துணைப் பிரதமராக ஆனார்.
தேவி குழந்தையாக இருக்கும்போது, தனது குடும்பத்துடன் ஐதராபாத்து சென்றார். தூய ஜோர்ஜ் இலக்கணப் பள்ளியில் தனது ஆரம்பக் கல்வியை முடித்தார். சைக்கிள் மற்றும் குதிரைகளில் சவாரி செய்தல் மற்றும் விளையாட்டு போன்ற பொதுவான சிறுவர்கள் ஆதிக்கம் செலுத்தும் செயல்களில் பங்கேற்கத் தேவியை அவரது பெற்றோர் ஊக்கப்படுத்தினர்.
சேவை
தேவி 1958-ல் தொழுநோயாளிகளுக்கான சிகிச்சை மையமான சிவானந்தா மறுவாழ்வு இல்லத்தை நிறுவினார்.
ஐதராபாத்து மாநகரத் தந்தை
தேவி 1962-ல் ஐதராபாத்து மாநகரத் தந்தையாகத் தேர்ந்தெடுக்கப்பட்டார். இதே ஆண்டு, முசி ஆறு நிரம்பி வழிந்ததால் ஐதராபாத்தில் வெள்ளம் ஏற்பட்டது. மேலும் தேவி குடிமைப் பதிவின் பொறுப்பாளராக இருந்தார். பிரதமர் ஜவகர்லால் நேருவிடம் நிதி கேட்டு, பெற்ற ₹20,000க்கு வரவிருக்கும் ஆண்டுகளில் வெள்ளத் தடுப்புத் திட்டத்தையும் தயாரித்தார்.
சட்டமன்ற உறுப்பினராக
தேவி 1962 முதல் 1972 வரை வனபர்த்தி சட்டமன்றத் தொகுதியின் ஆந்திரப் பிரதேச சட்டமன்ற உறுப்பினராகவும் பணியாற்றியுள்ளார். 1967ல், வனபர்த்தி சட்டமன்ற உறுப்பினராக மீண்டும் தேர்ந்தெடுக்கப்பட்டபோது, வங்காளதேச விடுதலைப் போரின் போது, நாகார்ஜுனா சாகரைச் சுற்றி முகாமிட்டிருந்த வங்க அகதிகளின் குடியேற்றத்தில் இவர் உதவினார்.
தனிப்பட்ட வாழ்க்கை
தேவி 1928-ல் வனபர்த்தியைச் சேர்ந்த ஜே. ராஜாராம்தேவ் ராவுடன் திருமணம் செய்து கொண்டார். இவர்களுக்கு நான்கு குழந்தைகள் பிறந்தனர். தேவி துருசெக்வர் சுல்தானுடன் நட்பு கொண்டிருந்தார். இருவரும் பெண்களும் குதிரைகளில் சவாரி செய்து டென்னிஸ் விளையாடுவர்.
இறப்பு
தேவி ஆகத்து 6, 2009 அன்று தனது 98 அகவையில் காலமானார்.
மேற்கோள்கள்
பகுப்பு:1911 பிறப்புகள் பகுப்பு:2009 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:ஆந்திரப் பிரதேச அரசியல்வாதிகள் பகுப்பு:இந்தியப் பெண் அரசியல்வாதிகள் பகுப்பு:ஆந்திரப் பிரதேச சட்டமன்ற உறுப்பினர்கள் பகுப்பு:தெலங்காணா அரசியல்வாதிகள்
மான்ட்டே எலிஸ்
மான்ட்டே எலிஸ் (Monta Ellis, பிறப்பு அக்டோபர் 26, 1985) ஒரு அமெரிக்கக் கூடைப்பந்தாட்டக்காரர் ஆவார். இவர் என்.பி.ஏ.இல் கோல்டன் ஸ்டேட் வாரியர்ஸ் அணியில் விளையாடுகிறார். இவரால் இரண்டு பின்காவல் நிலைகளில் விளையாடமுடியும். மிசிசிப்பி மாநிலத்தில் பிறந்து வளந்து மிசிசிப்பி மாநிலப் பல்கலைக்கழகத்தில் சேர ஒப்பந்தம் செய்தார், ஆனால் கல்லூரியுக்கு போகாமல் நேரடியாக 2005 என்.பி.ஏ. தேர்தலில் சேர்ந்து இரண்டாம் சுற்றில் வாரியர்ஸ் அணியால் தெரிந்தெடுக்கப்பட்டார்.
மேற்கோள்கள்
பகுப்பு:கூடைப்பந்து விளையாட்டு வீரர்கள் பகுப்பு:ஆபிரிக்க அமெரிக்க விளையாட்டு வீரர்கள் பகுப்பு:1985 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
செதன்
thumb|right|250px|செடான் நகரம் செதன் (பிரெஞ்சு: Sedan) பிரான்சில் உள்ள ஒரு நகரம். இது பிரான்சின் வடபகுதியில் மியூசே ஆற்றங்கரையோரமாக பெல்ஜிய எல்லையிலிருந்து பத்து கி.மீ தொலைவில் அமைந்துள்ளது. செதன் எனும் பெயர் அப்பகுதிக்கான கம்யூன் எனப்படும் பிரெஞ்சு நிர்வாகப் பிரிவிற்கும் பயன்படுத்தப்படுகிறது. இதன் மக்கள் தொகை 23,234 (2007). கி. பி. 1424ல் உருவான இந்நகரம் பாரிசிலிருந்து சுமார் 200 கி. மீ தொலைவில் உள்ளது.
வெளி இணைப்புகள்
பகுப்பு:பிரான்சின் நகரங்கள்
புனித மார்ட்டின் தீவு
புனித மார்ட்டின் தீவு (St. Martin's Island) என்பது வங்காள வங்காள விரிகுடாவின் வடகிழக்குப் பகுதியில் உள்ள ஒரு சிறிய தீவாகும். (பரப்பளவு 36 கி.மீ 2), காக்ஸ் பஜார்-பிரதான தீபகற்பத்தின் முனையிலிருந்து 9 கி.மீ தெற்கே உள்ளது. மேலும் வங்காளதேசத்தின் தெற்குப் பகுதியை உருவாக்குகிறது. சேரா துவிப் என்று அழைக்கப்படும் ஒரு சிறிய தீவு இங்குள்ளது. இது மியான்மரின் வடமேற்கு கடற்கரையிலிருந்து மேற்கே 8 கிலோமீட்டர் (5 மைல்) தொலைவில், நாஃப் ஆற்றின் முகப்பில் உள்ளது.
வரலாறும் விளக்கமும்
ஒரு நூற்றாண்டுக்கு முன்பு, இந்த தீவு பிரதான தீபகற்பத்தின் விரிவாக்கமாக இருந்தது. ஆனால் பிற்காலத்தில் இந்த தீபகற்பத்தின் ஒரு பகுதி நீரில் மூழ்கியது. இதனால் தீபகற்பத்தின் தெற்குப் பகுதி ஒரு தீவாக மாறியது. மேலும் வங்கதேச நிலப்பகுதியிலிருந்து துண்டிக்கப்பட்டது. 250 ஆண்டுகளுக்கு முன்பு இங்கு முதல் குடியேறிய அரேபிய மாலுமிகளால் இத்தீவுக்கு 'ஜசீரா' என்று பெயரிடப்பட்டது. பிரித்தானிய ஆக்கிரமிப்பின் போது தீவுக்கு அப்போதைய சிட்டகாங்கின் துணை ஆணையர் திரு மார்ட்டின் என்பவரின் பெயரால் புனித மார்ட்டின் தீவு என்று பெயரிடப்பட்டது. தீவின் உள்ளூர் பெயர்கள் "நரிக்கல் ஜின்ஜிரா" அதாவது 'தேங்காய் தீவு', என்றும் "தாருச்சினி துவிப்" அதாவது "இலவங்கப்பட்டை தீவு". இது வங்கதேசத்தின் ஒரே பவளத் தீவாகும்.
நிர்வாகம்
இந்தத் தீவு புனித மார்ட்டின் ஒன்றிய பகுதியை உருவாக்குகிறது. இது 9 கிராமங்கள் / பகுதிகளைக் கொண்டுள்ளது. வலது|thumb|180x180px| செயின்ட் மார்ட்டின் தீவின் ஒரு கட்டிடம்
குடியிருப்பாளர்கள்
வலது|thumb|180x180px| செயின்ட் மார்ட்டின் தீவில் பவளம். தீவின் ஏறக்குறைய 3,700 மக்களில் பெரும்பாலோர் முதன்மையாக மீன்பிடித்தலில் ஈடுபடுகின்றனர். மற்ற பிரதான பயிர்கள் அரிசி மற்றும் தேங்காய். தீவில் மிகவும் பொதுவானதாக இருப்பதால், பாசிகள் சேகரிக்கப்பட்டு, உலர்த்தப்பட்டு, மியான்மருக்கு ஏற்றுமதி செய்யப்படுகின்றன. அக்டோபர் மற்றும் ஏப்ரல் மாதங்களுக்கு இடையில், அண்டை பகுதிகளைச் சேர்ந்த மீனவர்கள் தங்களது பிடிபட்ட மீன்களை தீவின் தற்காலிக மொத்த சந்தைக்கு கொண்டு வருகிறார்கள். இருப்பினும், கோழி, இறைச்சி மற்றும் பிற உணவுகள் வங்கதேசத்திலிருந்தும், மியான்மரிலிருந்தும் வருகிறது. மையமும் தெற்கும் முக்கியமாக விவசாய நிலங்கள் மற்றும் தற்காலிக குடிசைகள் என்பதால், நிரந்தர கட்டமைப்புகள் பெரும்பாலானவை வடக்கே உள்ளன.
மழைக்காலத்தில், வங்காள விரிகுடாவில் ஆபத்தான சூழ்நிலைகள் இருப்பதால், குடிமக்களுக்கு பிரதான நிலப்பகுதிக்கு (டெக்னாஃப்) செல்ல வாய்ப்பில்லை, அவர்களின் வாழ்க்கை ஆபத்தானது. தீவில் ஒரு மருத்துவமனை உள்ளது. ஆனால் கடந்த காலத்தில் பெரும்பாலும் மருத்துவர் இல்லை.
போக்குவரத்து
வலது|thumb|180x180px| எம்.வி.பங்காளி கப்பல். (32191488734) இத்தீவை அடைய ஒரே வழி நீர் போக்குவரத்து மட்டுமே: காக்ஸ் பஜார் மற்றும் பிரதான நகரிலிருந்து படகுகள் மற்றும் கப்பல்கள் (பெரும்பாலும் சுற்றுலாப் பயணிகளுக்கு) உள்ளன. தீவின் ஒரே உள் போக்குவரத்து மோட்டார் அல்லாத வாகனமாகும் (மனிதனால் இயக்கப்படுகிறது.) சாலைகள் சீமைக்காரையால் ஆனவை. அவற்றின் நிலை ஒழுக்கமானது. அனைத்து விடுதிகளும் சூரிய சக்தியை நம்பியுள்ளன. அதற்குப் பிறகு இரவு 11 மணிமுதல் மின் ஆக்கிகளுடன் செயல்படுகின்றன. இது தீவு முழுவதும் பிரபலமாக உள்ளது. 1991இல் ஏற்பட்ட சூறாவளிக்குப் பின்னர் தேசிய கட்டத்திலிருந்து மின்சாரம் கிடைப்பதில்லை. இந்தத் தீவு சூரியன், கடல் மற்றும் பனை மரங்களை அதிக அளவில் கொண்டுள்ளது. பகல் நேரத்தில், இது நீர் மற்றும் கடற்கரை விளையாட்டுகளுடன் உயிர்ப்புடன் இருக்கிறது. கடற்கரை விருந்துகள் மற்றும் நெருப்பு மாலை வானத்தை ஒளிரச் செய்கிறது.
நஞ்சுப் படர்க்கொடி
டாக்ஸிகோடென்ட்ரான் ரேடிகான்ஸ்  (பாய்சன் ஐவி எனும் நஞ்சுப் படர்க்கொடி; இதன் பண்டைய பெயர்கள் ரஸ் டாக்ஸிகோடென்ட்ரான், ரஸ் ரேடிகான்ஸ்)  அனகார்ட்டிகே என்னும் குடும்பத்தைச் சார்ந்த ஒரு செடியாகும். இது பலருக்கும் சருமத்தில் அரிக்கும் ஒரு வெடிப்பை உருவாக்கும் உருஷியால் என்னும் ஒரு சரும எரிச்சலை ஏற்படுத்தும் எண்ணெய்ச் சுரப்பி என மிகுந்த அளவில் அறியப்படும் ஒரு காட்டுப் படர்க்கொடி வகையாகும்; இந்த நமைச்சல் உருஷியாலால்-தோற்றுவிக்கப்படும் தொற்றுத் தோல் அழற்சி என அறிவியற் சொல்லாக அறியப்படுகிறது. ஆனால் இந்தக்கொடி உண்மையான படர்க்கொடி (ஹெடெரா) அல்ல.
கொடாஞ்சி
கொடாஞ்சி (Kodayanchi) என்பது இந்தியாவின் தமிழ்நாடு  மாநிலத்தில் அமைந்துள்ள ஓர் கிராமமாகும். இது வேலூர் மாவட்டத்தில் உள்ள  வாணியம்பாடிக்கு அருகே  அமைந்துள்ளது.
நஞ்சுப் படர்க்கொடி
வளர்விடமும் எல்லைகளும்
நஞ்சுப் படர்க்கொடி கனடாவின் கரையோர மாநிலங்கள், கியூபெக் மற்றும் ஆன்டாரியோ ஆகியவை உள்ளிட்ட வட அமெரிக்கா முழுவதும், மற்றும் வட டகோடாவைத் தவிர ராக்கீஸின் கிழக்கில் உள்ள அனைத்து ஐக்கிய மாநில நாடுகள், மற்றும் மெக்ஸிகோவின் மலை நிறைந்த பகுதிகள் மற்றும் அவற்றைச் சுற்றி1500 m (காண்க: காகுவிஸ்டில் அல்லது காகிஸ்டில்- நஹாட்1 சொல்) வளர்கின்றன; இவை மரங்கள் நிறைந்த பகுதியில், குறிப்பாக விளிம்புப் பகுதிகளில் வழக்கமாகக் காணப்படுகின்றன. வெளிப்படையான கற்கள் நிறைந்த பகுதிகள் மற்றும் திறந்தவெளிகள், பாதிப்புக்குள்ளான பகுதிகள் ஆகியவற்றிலும் இவை வளர்கின்றன. இது சிறிதளவே நிழலில் வளரக்கூடிய தன்மையுடையது என்றாலும், காட்டில் கீழே படரும் ஒரு செடியாகவும் வளர்கிறது. இந்தச் செடி, புதிய இங்கிலாந்து, மத்திய-அட்லாண்டிக் மற்றும் தென்கிழக்கு ஐக்கிய நாடுகளின் புறநகர் மற்றும் புறநகர் தாண்டிய பகுதிகளில் மிகச் சாதாரணமாக உள்ளது. இதை ஒத்த இனமான, பாய்ஸன்-ஓக் மற்றும் டாக்ஸிகோடென்ட்ரான் ரிட்பெர்கி ஆகியவை மேற்கு வட அமெரிக்காவில் காணப்படுகின்றன. நஞ்சுப் படர்க்கொடி வளரக் கூடிய இடங்களின் உயர வரம்பானது வெவ்வேறு இடங்களில் வேறுபட்டதாக இருப்பினும், இது1500 mக்கு மேல் உயரமான இடங்களில் அரிதாகவே வளர்கிறது. இந்தச் செடிகள் புதர் போல 1.2 m உயரத்திற்கு, 10 - 25 cm உயரத்திற்கு நிலப்படுகை போலவோ, அல்லது பல்வேறு ஆதாரங்களுடன் பற்றிக்கொண்டு ஏறும் கொடியாகவோ வளர்கின்றன. பழைய பற்றுக்கொடிகள் உறுதியான துணை வலுவுகளுடன், முதற்பார்வையில் மரத்தின் பெருங்கிளைகள் என தவறாக எண்ணக் கூடிய வண்ணம் பக்கவாட்டுக் கிளைகளை வெளியிடுகின்றன.
கிராதம்
கிராதம் (Kirat Mundhum) (also Kirati Mundhum or Kiratism) நேபாள நாட்டின் கிராத மக்கள் பின்பற்றும் பழங்குடி சமயம் ஆகும். இவர்களின் முன்னோர்கள் ஆரியர்களுக்கு எதிரான கிராதர்கள் ஆவார். கிராத சமய வேதம், கிராத வேதமாகும். கிராத சமயத்தினர் ஆவி வழிபாடும் மற்றும் பிருபக்சிய எனும் கிராதேஸ்வரர் மகாதேவ்  எனும் தெய்வத்தை வழிபடுகின்றனர்.
கொடாஞ்சி
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாடு மாநிலத்திலுள்ள ஊர்களும் நகரங்களும்
நஞ்சுப் படர்க்கொடி
வளர்விடமும் எல்லைகளும்
இது பாலைவனங்களிலும் உலர்ந்த நிலைகளிலும் வளர்வதில்லை என்றாலும், மண்ணின் ஈரத்தன்மைக்கு இது குறிப்பான மிகு உணர்வு கொண்டிருப்பதில்லை. இது பல்வகை மண் வகைகளிலும், மற்றும் மண்ணின் பிஹெச் 6.0 (அமிலத்தன்மை)யிலிருந்து 7.9 வரை (மிதமான காரத்தன்மை) இருப்பதிலும் வளர்கின்றது. இது, பருவகால வெள்ளங்கள் மற்றும் சற்றே உப்பு கொண்ட நீர் உள்ள இடங்களில் வளரக் கூடியது.
கிராதம்
நீத்தார் வழிபாடும் மற்றும் சிவ வழிபாடும் இம்மக்களின் முதன்மைச் சமய வழிபாடாகும். இச்சமய மக்கள் பெரும்பாலோனர் லிம்பு மொழி பேசுகின்றனர்.
நஞ்சுப் படர்க்கொடி
வளர்விடமும் எல்லைகளும்
இது ஐரோப்பியர்கள் முதலில் வட அமெரிக்காவிற்குள் வந்தபோது இருந்ததை விட தற்பொழுது மேலும் பொதுவானதாக உள்ளது. காடுகள் மற்றும் மேம்படுத்தாத நிலங்களுக்கு அருகில் முன்னேறி வரும் கட்டிடத் தொழிலானது "விளிம்பு சாயல்களை"த் தோற்றுவித்து, இத்தகைய இடங்களில் நஞ்சுப் படர்க்கொடி பரந்தகன்ற செழுமையான கொடிகளாய் வளர உதவுகிறது. இது ஐக்கிய நாடுகளின் மின்னெஸோட்டா மற்றும் மிச்சிகன் மற்றும் கனடாவின் மாநிலமான ஆன்டேரியோ ஆகிய இடங்களில் நச்சுத்தன்மை வாய்ந்த களைச்செடி எனப் பட்டியலிடப்பட்டுள்ளது.
கிராதம்
திருவிழாக்கள்
அனைத்து நான்கு கிராத இனப் பிரிவு மக்கள் உத்ஹௌலி, உப்ஹௌலி, யேலி சம்பத் (புத்தாண்டு) மற்றும் மகர சங்கராந்தி விழாக்களை கொண்டாடுகின்றனர்.
நஞ்சுப் படர்க்கொடி
வளர்விடமும் எல்லைகளும்
நஞ்சுப் படர்க்கொடி செடியும் அதன் இனச் செடிகளும் ஐரோப்பாவில் ஏறத்தாழ அறியப்படாமலேயே உள்ளன. ஐக்கிய மாநிலங்கள் மற்றும் கனடாவிற்கு வருகை புரியும் பல ஐரோப்பியர்களும் இத்தகைய ஆபத்தான செடி இந்தக் கண்டத்தில் மிகச் சாதாரணமாகக் காணப்படுவதை அறிந்து வியப்படைகின்றனர்.
விரிவுரை
நஞ்சுப் படர்க்கொடிச் செடியின் உதிரக்கூடிய இலைகள் மூன்று வாதுமை-வடிவ சிற்றிலைகளுடன் முச்சிற்றிலை வடிவமாய் காணப்படுகின்றன. இலையின் நிறம் இளம் பச்சையிலிருந்து (சாதாரணமாக இளம் இலைகள்) அடர்ந்த பச்சை வரை (முதிர்ந்த இலைகள்) உள்ளன. உதிரும் பொழுது அவை ஒளிரும் சிவப்பு நிறமாக மாறுகின்றன; எனினும் இலைகள் விரிவடையும் போது சிவப்பாகவும், முதிரும்போது பச்சையாக மாறியும், பின்னர் உதிரும்பொழுது மறுபடி சிவப்பாக, செம்மஞ்சள் அல்லது மஞ்சளாக மாறுவதாகவும் வேறு சில தோற்றுவாய்கள் உரைக்கின்றன. முதிர்ந்த இலைகளின் சிற்றிலைகள் சற்றே பளபளப்பாக இருக்கின்றன. இந்தச் சிற்றிலைகள் மூன்றிலிருந்து 12 செமி வரையிலும், அரிதாக 30செமி வரையிலும், நீளம் கொண்டுள்ளன. ஒவ்வொரு சிற்றிலையிலும் அதன் விளிம்புகளில் குறைந்த அளவு பற்களே உள்ளன; அல்லது அவை இல்லாமல் இதன் மேற்பரப்பானது வழவழப்பாக அமைந்துள்ளது. மேலே பற்றி எழும்பும் கொடியில் சிற்றிலைக் கொத்துக்கள் ஒன்று விட்டு ஒன்றாக இருக்கின்றன; மேலும் இந்தச் செடியில் முட்கள் இருப்பதில்லை. அடிமரத்தைப் பற்றி வளரும் கொடி வகைகள் உயர்ந்த வேர்க்கால்கள் மூலமாக அவற்றோடு இறுக ஒட்டியிருக்கின்றன. இந்தக் கொடி வகைகள் வெளிப்புற வேர்களை உருவாக்குகின்றன, அல்லது இந்தச் செடி வேர்த்தண்டுக்கிழங்குகளிலிருந்து அல்லது வேர்த்தலைகளிலிருந்தும் பரவக்கூடும். நஞ்சுப் படர்க்கொடிச் செடியின் பால் போன்ற சாறானது காற்றில் வெளிப்பட்ட பின்பு கருமையடைகிறது.
கிராதம்
வெளி இணைப்புகள்
பகுப்பு:நேபாள பண்பாடு
நஞ்சுப் படர்க்கொடி
விரிவுரை
நஞ்சுப் படர்க்கொடி தாவர மற்றும் பாலின ஆகிய இரு முறைகளிலும் பரவுகிறது. நஞ்சுப் படர்க்கொடி ஒரு இரு பால் செடியாகும்; இதில், மே மாதத்திலிருந்து ஜூலை மாதம் வரை மலர்கள் உருவாகின்றன. மஞ்சள் அல்லது பச்சையான-வெள்ளை மலர்கள் தெளிவாகப் புலப்படாதவையாகவும், இலைகளுக்கு மேல் எட்டு செமீ உயரத்தில் கொத்துக்களாகவும் அமைகின்றன. பெர்ரி கனியைப் போன்ற, ஆகஸ்ட் துவங்கி நவம்பர் மாதம் வரை முதிர்வதான இதன் உள்ளோட்டுச் சதைக்கனி, சாம்பல்-வெண்மை நிறத்தைக் கொண்டிருக்கும். இதன் கனிகள், சில பறவைகள் மற்றும் சில விலங்குகளுக்கு மிகவும் உவப்பான குளிர்கால உணவாகும். இதன் விதைகள் பெரும்பாலும் விலங்குகளால் பரப்பப்படுகின்றன; இவை அவற்றின் செரிமானப்பாதை வழியாக வெளிவந்த பின்னரும் வளரும் ஆற்றல் கொண்டுள்ளவையாகத் திகழ்கின்றன.
அடையாளமறிவதற்கான உதவிகள்
நஞ்சுப் படர்க்கொடி செடியைக் கண்டறிவதற்கு, பெரும்பாலான நேரங்களில் கீழ்க்காணும் மூன்று இயல்புகள் போதுமானவை: (அ)மூன்று சிற்றிலைகளின் கொத்து, (ஆ)ஒன்றை அடுத்து மற்றொன்றாக உள்ள இலையமைப்பு, மற்றும்  (இ)முட்கள் இன்மை. இந்த எளிமையான விவரிப்பு வேறு பல செடிகளுக்கும் பொருந்தும் எனினும், நஞ்சுப் படர்க்கொடி செடியைப் பற்றிக் கண்டறிய இயலாதவர்கள் இத்தகைய இயல்புகள் உள்ள எந்தச் செடியையும் விழிப்புடன் தவிர்த்து விட வேண்டும். இலைகள் பழுதடைதல், குளிர் காலங்களில் இலைகள் இல்லாதிருத்தல் மற்றும் சுற்றுச் சூழல் மற்றும்/அல்லது மரபு முறைகள் ஆகியவற்றால் வழக்கத்திற்கு மாறான வளர்ச்சியமைப்புகள் போன்றனவற்றால், அனுபவம் நிறைந்தவர்களுக்கும் இந்தச் செடியைக் கண்டறிவது சில சமயங்களில் கடினமாக உள்ளது.
நினைவு கூரத்தக்க பல்வேறு பாடல்கள் நஞ்சுப் படர்க்கொடியின் குணாதிசயமான தோற்றத்தை விவரிக்கின்றன: !" மரத்திலுள்ள நஞ்சுப் படர்க்கொடியின் கொடிகள் ஒரு வித உரோமமுள்ள "கந்தலான" தோற்றம் கொண்டுள்ளன.
மரம் ஏறுபவர்கள் கவனத்துடன் இருக்குமாறு இந்தப் பாடல் எச்சரிக்கிறது.
உடலின் மீதான விளைவுகள்
நஞ்சுப் படர்க்கொடிச் செடியால் உருவாக்கப்படும் எதிர்விளைவான, உருஷியால்-தூண்டு தொற்று தோல் அழற்சி என்பது ஒரு ஒவ்வாமை எதிர்விளைவு. 15% லிருந்து 30% மக்கள் ஒவ்வாமைக்கான பதிலிறுப்பு கொண்டிருப்பதில்லை; எனினும் பலர், மீண்டும் அல்லது அதிக அளவில் செறிவுற்ற உருஷியாலுக்கு உட்படுத்தப்பட்டால் ஒவ்வமைக்கான மிகு உணர்ச்சியைக் கொள்வர். இத்தகைய எதிர்விளைவுகள் கடும் ஒவ்வாமை என்னும் நிலைக்குக் கொண்டு செல்லலாம்.
உருஷியால் என்பது தொட்டவுடன் தோலுடன் பிணைந்து கொண்டு பலத்த நமைச்சலை உருவாக்கும்; இதுவே சிவந்த நிறமுடன் வீக்கமடைந்து அல்லது நிறமற்ற தடிப்புகளாக மாறிப் பின்னர் கொப்புளங்கள் ஆகிறது. சில பாரம்பரிய மருந்துகள் இதன் மீது பயனற்றவை என்று அண்மையிலான ஆய்வுகள் உரைப்பினும், இந்தச் சிதைவுகள் காலமைன் என்னும் கழுவுநீர்மம் கொண்டு சிகிச்சையளிக்கப்படலாம்; பர்ரோவின் நீர்மம் இந்தப் புண்களை அமிழ்த்தியோ, கழுவியோ அசௌகரியத்திலிருந்து நிவாரணம் அளிக்கிறது. நமைச்சலிலிருந்து நிவாரணம் அளிப்பதற்கு சாதாரணமாக கிடைக்கும் தயாரிப்புகள்-அல்லது எளிமையான புல்லரிசிக்கூழால் கழுவுதல் மற்றும் சமையல் சோடா-ஆகியவை நஞ்சுப் படர்க்கொடிச் செடியால் பாதிக்கப்பட்டவர்களுக்கு சிகிச்சையளிக்க தோல் மருத்துவர்களால் தற்பொழுது பரிந்துரைக்கப்படுகிறது. தீவிரமான தருணங்களில், திறந்த கொப்புளங்களிலிருந்து தெளிவான திரவங்கள் சுரக்கும். இந்த நிலையில் புறணி இயக்க ஊக்கிகள் கொண்டு சிகிச்சை அளிப்பது தேவைப்படும்.
ரீகா
thumb|200px|right|Riga seen from Spot Satellite
நஞ்சுப் படர்க்கொடி
உடலின் மீதான விளைவுகள்
இவ்வாறு அரிப்பெடுக்கும் கொப்புளங்களிலிருந்து சுரக்கும் திரவங்கள் நச்சுத்தன்மையைப் பரப்புவதில்லை. சில இடங்கள் அதிக அளவில் நச்சு கொண்டு மற்ற இடங்களை விட வேகமாக எதிர்விளைவுகளை ஏற்படுத்துகின்றன அல்லது முதலில் நச்சுத்தன்மை பரவிய பொருளோடு இன்னமும் இணைப்பு இருப்பதால் தொற்று பரவுகிறது என்பதையே பரவும் தோல் கரப்பான்கள் உணர்த்துகின்றன. கொப்புளங்கள் மற்றும் திரவம் சுரப்பது என்பதானது ரத்த நாளங்களுக்குள் இடைவெளிகள் உண்டாகி அவையே சருமத்தின் வழியாக திரவமாக ஒழுகுவதால் விளைவதாகும்; சருமத்தைக் குளிரச் செய்து விட்டால், இந்த நாளங்கள் குறுகி திரவம் சுரப்பதும் குறைந்து விடும். நஞ்சுப் படர்க்கொடிச் செடியை எரித்து அதன் புகையை சுவாசித்தால், இந்தத் தடிப்பானது நுரையீரல்களின் ஓரங்களில் ஏற்படும். அதனால் மிகுந்த வலியும், சில வேளைகளில் உயிருக்கு ஆபத்து விளைவிக்கும் அளவிற்கு சுவாசத்தில் சிரமும் நிகழக்கூடும். இந்த நஞ்சுப் படர்க்கொடிச் செடியை உட்கொண்டால், செரிமான உறுப்புகள், சுவாசப் பாதை, சிறுநீரகங்கள் அல்லது வேறு உறுப்புகளும் பாதிக்கப்படலாம். நஞ்சுப் படர்க்கொடியால் விளைந்த தோல் கரப்பான், அதன் தீவிரம் மற்றும் சிகிச்சையைப் பொறுத்து, ஒன்றிலிருந்து நான்கு வாரங்கள் வரை நீடிக்கும். சில அரிதான சமயங்களில், நஞ்சுப் படர்க்கொடியின் எதிர்விளைவுகளின் காரணமாக மருத்துவமனையில் சேர்ப்பதும் அவசியமாகலாம்.
ரீகா
ரீகா (Riga, Rīga), லத்வியாவின் தலைநகரமும் மிகப்பெரிய நகரமும் ஆகும். இது பால்டிக் பிரதேசத்தின் ஒரு பிரதான கைத்தொழில், வர்த்தக, பொருளாதார மற்றும் கலாச்சார மையமாகவும் டோகாவா ஆற்றுப்படுகையிலுள்ள பிரதான துறைமுக நகராகவும் விளங்குகின்றது. 2011இல் இதன் மக்கட்தொகை 702,891 ஆகும். பால்டிக் நாடுகளிலுள்ள மிகப்பெரிய நகரம் இதுவாகும். 307.17 சதுர கி.மீ. பரப்பளவுடைய இந்நகரம் கடல் மட்டத்திலிருந்து ஒன்று முதல் பத்து மீட்டர் வரையான உயரமுடைய மணற்பாங்கான ஒரு சமவெளியாகும்.
நஞ்சுப் படர்க்கொடி
ஒத்த-தோற்றமுள்ள செடிகள்
நஞ்சுப் படர்க்கொடிச் செடி ஒன்று மாற்றி ஒன்றாக இலைகளைக் கொண்டிருக்கும். இதன் பொருள் மூன்று-சிற்றிலைகள் முக்கியக் கிளையை ஒட்டி ஒன்று மாற்றி மற்றொன்றாக இருக்கும் என்பதாகும். மேபிள் (பாக்ஸ்-எல்டர் இதன் ஒரு வகையாகும்) மரம் நேர் மாறான இலைகளைக் கொண்டிருக்கும்; அடுத்த இலைத் தண்டு நேர் மாறாக இருப்பது பாக்ஸ்-எல்டர் செடியின் ஒரு இயல்பாகும்.
ரீகா
மேற்கோள்கள்
பகுப்பு:லாத்விய நகரங்கள் பகுப்பு:ஐரோப்பியத் தலைநகரங்கள்
நஞ்சுப் படர்க்கொடி
ஒத்த-தோற்றமுள்ள செடிகள்
வெர்ஜினியா படர்க்கொடி மற்றும் நஞ்சுப் படர்கொடி ஆகிய இரண்டுமே பொதுவாக ஒன்றாகவே வளர்வன; இவை ஒரே மரத்தில் கூட வளரலாம். நஞ்சுப் படர்க்கொடியிடம் எந்த ஒவ்வாமை-எதிர்விளைவும் இல்லாதவர்கள் கூட வெர்ஜினியா படர்க்கொடியின் சாறில் இருக்கும் ஆக்ஸலேட் படிகங்களுக்கு ஒவ்வாமை-எதிர்விளைவுகளைக் கொண்டிருக்கக்கூடும் என்பதை நினைவில் கொள்க.
நஞ்சுப் படர்க்கொடி தன் சூழலின் ஈரத்தன்மை மற்றும் ஒளித்தன்மை ஆகியவற்றைப் பொறுத்து ஒன்று படர்க்கொடியைப் போல் வளரும் அல்லது புதராக கருவாலி-வகையைப் போல் வளரும் என்பதே இதன் காரணமாகும். இந்தப் படர்க்கொடி வகை குறைந்த சூரிய வெளிச்சத்துடன் கூடிய நிழலுள்ள பகுதிகளை விரும்புகிறது. இது அடிமரத்தைப் பற்றிக்கொண்டு ஏற முனைகிறது மற்றும் இது தரையிலும் மிகுந்த விரைவில் பரவக்கூடியது.
பிலாசுப்பூர் (இமாசலப் பிரதேசம்)
பிலாசுப்பூர் (ஆங்கிலம் - Bilaspur, Himachal Pradesh)என்ற நகரம், இந்திய மாநிலமான இமாசலப் பிரதேசத்தின், பிலாஸ்ப்பூர் மாவட்டத்திலுள்ளது. கடல் மட்டத்திலிருந்து 2208 அடிகள் உயரமுடையதாக உள்ளது. கோடைகாலத்தில் வெயில் கடுமையாகவும், குளிர்காலத்தில் பனி அதிகமாகவும் இருக்கும் காலநிலைச்சூழலைப் பெற்றிருக்கிறது.
வரலாறு
7 ஆம் நூற்றாண்டில் இந்த ஊர், தலைநகராக திகழ்ந்தது. இதனை காலுர்(Kahlur) என்றும் அழைப்பர். ஆங்கிலேய ஆட்சி காலத்தில் இந்த ஊர், பஞ்சாப் மாநிலத்தின் பகுதியாக இருந்தது.1947 ஆம் ஆண்டு இந்திய சுதந்திரத்திற்கு பிறகு, அக்டோபர் 12 ஆம் நாளன்று, 1948 ஆம் ஆண்டுஇதனை ஆண்ட அரசர் (ler, HH Raja Sir Anand Chand) ,இந்திய அரசோடு, தன் நிலப்பகுதிகளை இணைத்தார். இந்திய தலைமை ஆளுநரால் இது தனிமாநிலமாக சூலை1ஆம் நாளன்று,1954 ஆம் வருடத்தில் இருந்தது.பின்னர், இந்திய நாடளுமன்றத்தில் இமாச்சல பிரதேச மாநிலத்தின் ஒரு மாவட்டப்பகுதியாக அறிவிக்கப்ப்பட்டது. கோபிந்து சாகர் அணை உருவாக்கலின் போது, இந்த பண்டைய ஊர், சத்லஜ் ஆற்று நீரில் மூழ்கடிக்கப்பட்டது. அதன் அருகே இந்த புதிய நகரம் உருவானது.
மேற்கோள்கள்
பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும் பகுப்பு:இமாச்சலப் பிரதேசப் புவியியல்
விராட் இராமாயணக் கோயில்
விராட் இராமாயணக் கோயில் (Viraat Ramayan Mandir), இந்தியாவின், பிகார் மாநிலத்தில், கிழக்கு சம்பாரண் மாவட்டத்தின், கேசரியா நகரத்தின் அருகில் உள்ள ஜானகி நகரில் கட்டுமானத்தில் உள்ள இந்துக் கோயில் ஆகும்.
பாட்னாவில் உள்ள மகாவீர் கோயில் அறக்கட்டளையால், 21 ஜூன் 2015இல், 200 ஏக்கர் நிலப்பரப்பில்  ஏறத்தாழ 500 கோடி ரூபாய் மதிப்பில் கட்டத் தொடங்கப்பட்ட விராட் இராமாயணக் கோயிலின் நீளம் 2800 அடியாகவும், அகலம் 1400 அடியாகவும், உயரம் 405 அடியாகவும் இருக்கும் வண்ணம் அமைக்கப்படவுள்ளது. கட்டப்பட்டு வரும் இக்கோயிலில் ராமர், சீதை, அனுமன், இலவன், குசன், மற்றும் சிவன் சன்னதிகளுடன் கூடிய கோபுரங்கள் அமைய உள்ளது. கோயில் வளாகத்தில் 20,000 பேர் அமரக்கூடிய வகையில் பெரிய மண்டபம் கட்டப்பட உள்ளது. கட்டி முடித்த பிறகு, விராட் இராமாயணக் கோயில் உலகின் மாபெரும் இந்துக் கோயிலாக இருக்கும்.
கம்போடியாவில் உள்ள 215 அடி உயர அங்கோர் வாட் கோயிலை விட இரண்டு மடங்கு பெரிதாக கட்டவுள்ள இராமாயணக் கோயிலுக்கு உள்ளூர் இசுலாமியர்கள் கூட தங்களின் நிலங்கள் வழங்கியுள்ளனர்.
அமைவிடம்
கட்டுமானத்தில் உள்ள விராட் இராமாயணக் கோயில், வைசாலி மாவட்டத்திலிருந்து 60 கி.மீ தொலைவிலும், பிகார் தலைநகர் பாட்னாவுக்கு வடக்கே 120 கி. மீ தொலைவிலும், கிழக்கு சம்பாரண் மாவட்டத்தின் கேசரியா நகரத்தின் ஜானகி நகரில் அமைந்துள்ளது.
எதிர்ப்பு
தற்போது உலகின் மிகப் பெரிய இந்துக் கோயில் என்ற பெருமை உடைய அங்கோர் வாட் கோயிலை காண வரும் வெளி நாட்டுச் சுற்றுலா பயணிகளால் கம்போடியா அரசு வெளிநாட்டுச் செலாவணி ஈட்டி வரும் நிலையில், இந்தியாவில் விராட் இராமாயணக் கோயில் கட்டி முடித்தால் தனது நாட்டிற்கு கிடைக்கும் வெளிநாட்டுச் செலாவணி பாதிக்கப்படும் என்பதால், விராட் இராமாயணக் கோயிலைக் கட்ட எதிர்ப்பு தெரிவித்துள்ளது.
வெளி இணைப்புகள்
பகுப்பு:இந்திய இந்துக் கோயில்கள் பகுப்பு:கிழக்கு சம்பாரண் மாவட்டம் பகுப்பு:பீகாரிலுள்ள கோயில்கள்
அந்தமான் செம்பகம்
அந்தமான் செம்பகம் அல்லது பழுப்பு செம்பகம் (செண்ட்ரோபசு அந்தமானென்சிசு) குயில் குடும்பத்தினைச் சார்ந்த பறவையாகும். இது அந்தமான் தீவுகளில், கோகோ மற்றும் டேபிள் தீவுகளில் காணப்படுகிறது. இது சில சமயங்களில் பெரும் செம்போத்தின் துணையினமாகக் கருதப்படுகிறது. இது முக்கியமாகக் காடுகள் நிறைந்த வாழிடங்கள் மற்றும் அடர்ந்த தோட்டங்களில் காணப்படுகிறது.
விளக்கம்
இது பெரிய அளவிலான செம்பகமாகும். ஆண்களின் அளவு 380 முதல் 400 மி. மீ. வரையிலானவை. பெண்கள் செம்பகத்தின் அளவு 400 முதல் மி. மீ. வரையில் ஆண்களைவிடச் சற்றுப் பெரியது. இது ''செ. சினென்சிசு'' போன்று காணப்படும். இந்த பறவையின் இறகு நீலம் கலந்த ஊதா நிற மிளிர்வுடன் பெரும் செம்போத்தின் (சென்ட்ரோபசு சினென்சிசு) கருப்பு நிறத்திற்கு மாறாக, நெருக்கமாக ஒத்திருக்கிறது. வால் இறகுகள் வெளிப்படையான கருப்பு தண்டுகளைக் கொண்டுள்ளன. இளம் வயது பறவையின் உடலின் அடிப்பகுதியில் சிறிய பட்டைகள் போன்று காணப்படும்.
வகைபாட்டியல்
இடது|thumb| ஜோசப் சுமித் வரைந்த வரைபடம் (1873) இந்த சிற்றினம் முதன்முதலில் சென்ட்ரோபசு அந்தமானென்சிசு என (இடப்பெயர் அடிப்படையில்) ஆர். சி. டைட்லரால் விவரிக்கப்பட்டது. இருப்பினும் இவரது குறிப்புகள் 1867-ல் ஆர். சி. பீவனால் வெளியிடப்பட்டது. இசுடூவர்ட் பேக்கர் (1927) இதைத் தனிச் சிற்றினமாகக் கருதினார். ஆனால் ரிப்லி (1961), அலி மற்றும் ரிப்லி (1969) ஆகியோர் இதை சென்ட்ரோபசு சினென்சின் துணையினமாகச் சேர்த்தனர். காங்கேயன் தீவுகளில், சென்ட்ரோபசு சினென்சிசு காங்கேஞ்சென்சிசு என்ற பழுப்பு நிற வடிவத்துடன் மற்றொரு சிற்றினத்தின் அமைப்பின் அடிப்படையில் நியாயப்படுத்தப்படுகிறது. பீட்டர்சு இதனை ஒரு கிளையினமாக சந்தேகத்திற்குரியதாகக் கருதி மற்றும் இலங்கை சென்ட்ரோபசு குளோரோரிஞ்சசுடன் அதன் அமைப்பின் ஒற்றுமையைக் குறிப்பிட்டார். இராசுமுசென் மற்றும் ஆண்டெர்டன் (2005) இந்தப் பறவையின் தனித்துவமான ஓசையின் அடிப்படையில் இதனைத் தனியான சிற்றினமாகக் கருதுகின்றனர். மேலும் காங்கேய வடிவத்தையும் சென்ட்ரோபசு சினென்சிசு பற்றிய கூடுதல் ஆய்வுகளையும் பரிந்துரைக்கின்றனர்.
பரவலும் வாழிடமும்
அந்தமான் செம்பகம் அந்தமான் (குறைந்தபட்சம் தெற்கு, வடக்கு மற்றும் தொடர்புடைய தீவுகள்) மற்றும் அருகிலுள்ள கோக்கோ தீவுகள் மற்றும் மியான்மரின் டேபிள் தீவு ஆகியவற்றில் காணப்படுகிறது. காடுகள், தோட்டங்கள், காட்டின் விளிம்புகள், சதுப்புநிலங்கள், நெல் வயல்களின் விளிம்புகள் உள்ளிட்ட பகுதிகளில் பொதுவாகக் காணப்படுகிறது.
நடத்தை மற்றும் சூழலியல்
இது மழைக்காலத்தில் (மே முதல் ஜூலை வரை) இனப்பெருக்கம் செய்கிறது. மரக்குச்சி, புல் மற்றும் இலைகளால் கூட்டினை தரையிலிருந்து உயரமாக அமைத்து முட்டையிடுகின்றது. வழக்கமான கூட்டில் இரண்டு அல்லது மூன்று முட்டைகள் காணப்படும்.
மிக ஆழமான மற்றும் எதிரொலிக்கும் வளையக் குறிப்புகளின் நீண்ட தொடரைக் கொண்ட இதன் ஓசை பெரும் செம்போத்தினைப் போன்று உள்ளது.
இவை அனைத்து வகையான பூச்சிகள், சிறிய தவளைகள், நண்டுகள் மற்றும் பல்லிகளை உணவாக உண்ணுகிறது.
வெளி இணைப்புகள்
பகுப்பு:செம்பகம்
அதம்பை
அதம்பை (Adambai) என்பது தமிழ்நாட்டில் தஞ்சாவூர் மாவட்டத்தில் பட்டுக்கோட்டை நகரத்திலிருந்து 9 கி.மீ. தொலைவில் அமைந்துள்ள கிராமம் ஆகும். இது திருவோணம் ஒன்றியத்தின் கீழ் உள்ள பெரிய ஊராட்சிகளில் ஒன்றாகும். இந்த ஊராட்சி பேராவூரணி சட்டமன்றத் தொகுதியின் கீழ் வருகின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
ஏப்ரல் 16
வெளி இணைப்புகள்
பகுப்பு:ஏப்ரல் பகுப்பு:ஆண்டின் நாட்கள்
திருவிதாங்கோடு அஞ்சல் பூதம்மன் கோயில்
திருவிதாங்கோடு அஞ்சல் பூதம்மன் கோயில் தமிழ்நாட்டில் கன்னியாகுமரி மாவட்டம், திருவிதாங்கோடு அஞ்சல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தஞ்சாவூர் சின்ன அரிசிக்காரத்தெரு முருகன் கோயில்
மூலவர்
கருவறையில் முருகன் பால தண்டாயுதபாணியாக நின்ற நிலையில் உள்ளார். கருவறைக்கு முன்பாக மயிலும், பலி பீடமும் காணப்படுகின்றன.
கோயில் அமைப்பு
left|100x150px|thumb|மூலவர் விமானம் ராஜ கோபுரத்தைக் கொண்டு இக்கோயில் அமைந்துள்ளது. ராஜ கோபுரத்தில் நடுவில் முருகன் வள்ளி தெய்வானையுடன் சுதை வடிவில் காணப்படுகின்றனர். ராஜ கோபுரத்தின் அடுத்த தளத்தில் வலது புறம் விநாயகரும், இடது புறம் தண்டாயுதபாணியும் காணப்படுகின்றனர். வாயிலை அடுத்து காணப்படுகின்ற முன் மண்டபத்தில் வலது புறம் உள்ள தூணில் முருகனும், இடது புறம் உள்ள தூணில் விநாயகரும் உள்ளனர். மண்டபத்தின் முன்புறத்தில் வலது புறம் இடும்பனும், இடது புறத்தில் விநாயகரும் உள்ளனர். திருச்சுற்றில் கால பைரவர் சன்னதி, நாக சிற்பம், பக்த ஆஞ்சநேயர் சன்னதி, காசி விசுவநாதர் மற்றும் விசாலாட்சி சன்னதி ஆகியவை காணப்படுகின்றன. காசி விசுவநாதர் மற்றும் விசாலாட்சி சன்னதிக்கு முன்பாக பலி பீடமும் நந்தியும் காணப்படுகின்றன. கருவறை கோஷ்டத்தில் துர்க்கையம்மன் சன்னதியும், தட்சிணாமூர்த்தி சன்னதியும் உள்ளன. தேவகோட்டத்தில் துர்க்கையம்மன் உள்ளார். கோயிலின் இடப்புறம் நவக்கிரக சன்னதி உள்ளது.
தஞ்சாவூர் அறுபடை வீடு
தஞ்சாவூரில் உள்ள அறுபடைவீடுகளாக மேலஅலங்கம் முருகன் கோயில் (திருப்பரங்குன்றம்), வடக்கு அலங்கம் முருகன் கோயில் (பழமுதிர்சோலை), குறிச்சித் தெரு முருகன் கோயில் (திருத்தணி), ஆட்டுமந்தை அஞ்சல்காரத்தெரு முருகன் கோயில் (சுவாமிமலை), சின்ன அரிசிக்காரத் தெரு முருகன் கோயில் (பழனி), பூக்காரத்தெரு சுப்பிரமணியசுவாமி கோவில் (திருச்செந்தூர்) ஆகியவற்றைக் கூறுகின்றனர்.
பண்டா கார்த்திகா ரெட்டி
பண்டா கார்த்திகா ரெட்டி (Banda Karthika Reddy)(பிறப்பு 17 ஆகத்து 1977) என்பவர் இந்திய அரசியல்வாதியும் தெலங்காணாவின் பெருநகர ஐதராபாத்து மாநகராட்சியின் முன்னாள் மாநகரத்தந்தை ஆவார். இவர் 2009-ல் ஐதராபாத்து மாநகராட்சியின் முதல் மாநகரத் தந்தை ஆவர். கார்த்திகா ரெட்டி பாரதிய ஜனதா கட்சியின் உறுப்பினராக உள்ளார்.
ஆரம்ப கால வாழ்க்கை
கார்த்திகா ரெட்டி 1977ஆம் ஆண்டு ஆகத்து 17ஆம் தேதி இந்தியாவின் ஐதராபாத்தில் பிறந்தார். இவர் உசுமானியா பல்கலைக்கழகத்தில் சமூகவியலில் முதுகலைப் பட்டம் பெற்றுள்ளார். இவர் விளையாட்டு வீராங்கனையும் ஆவார்.
அரசியல் பணி
கார்த்திகா திசம்பர் 2009-ல் பெருநகர ஐதராபாத்தின் முதல் மாநகரத் தந்தையானார். இவர் 2010ஆம் ஆண்டு அகில இந்திய மாநகரத்தந்தை குழுவின் துணைத் தலைவரானார். கார்த்திகா 2020-ல் பாரதிய ஜனதா கட்சியில் சேர்ந்தார்.
தனிப்பட்ட வாழ்க்கை
கார்த்திகா ரெட்டி, காங்கிரசு கட்சியைச் சேர்ந்த பண்டா சந்திர ரெட்டியை மணந்தார். இவர்களுக்கு கனிஷ்க் மற்றும் சோமிக் என இரு மகன்கள் உள்ளனர்.
வெளி இணைப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:1977 பிறப்புகள்
கிளைசின்
கிளைசின் (Glycine) [குறுக்கம்: Gly (அ) G] என்னும் அமினோ அமிலம் ஒரு கரிமச்சேர்மம் ஆகும். இதனுடைய வாய்பாடு: NH2CH2COOH. "பக்கத் தொடரில்" இரண்டு ஹைட்ரசன் அணுக்களை மட்டும் கொண்டுள்ளதால் புரதங்களில் சாதரணமாகக் காணப்படும்  20 அமினோ அமிலங்களில் கிளைசின் மிகவும் சிறியதாகவும், நீர்நாட்டமுள்ள மற்றும் நீர்தவிர்க்கும் இரண்டு சூழல்களிலும் பொருந்தக்கூடியதாகவும் உள்ளது. இதன் குறிமுறையன்கள்: GGU, GGC, GGA மற்றும் GGG. கிளைசின் வண்ணமற்ற, இனிய சுவையுள்ள படிகத்தன்மை கொண்ட திடப் பொருளாகும். இதற்கு சமச்சீரின்மை (chiral) பண்பு கிடையாது.
தயாரிப்பு மற்றும் முக்கியப் பண்புகள்
ஹென்றி பிரகோன்னாட் (மே 29, 1780 - ஜனவரி 15, 1855), பிரெஞ்சு வேதியியலர் மற்றும் மருந்தாளுநர்|right|thumb|250px ஹென்றி பிரகோன்னாட் என்னும் பிரெஞ்சு வேதியியலர் மற்றும் மருந்தாளுநர் 1820-ல் ஜெலாட்டினை கந்தக அமிலத்துடன் சேர்த்துக் கொதிக்கவைத்து கிளைசினைக் கண்டறிந்தார்.
தொழிலகங்களில் குளோரோ அசெடிக் அமிலத்துடன் அமோனியாவை வினைப்படுத்தி கிளைசின் தயாரிக்கப்படுகின்றது. இம்முறையில் சுமார் 15 மில்லியன் கிலோகிராம் கிளைசின் ஒரு வருடத்திற்கு உற்பத்திச் செய்யப்படுகிறது.
இதனுடையக் காடித்தன்மை எண்கள்: 2.35 மற்றும் 9.78. எனவே, அமிலக்காரக் குறியீடு (pH) 9.78 -ட்டிற்கு மேல் பெரும்பாலான கிளைசின் அமைன் எதிரயனிகளாக உள்ளது, H2NCH2CO2-. அமிலக்காரக் குறியீடு (pH) 2.35 -க்கு கீழே கிளைசின் கரைசல்கள் பெரும்பாலும் கார்பாக்சிலிக் அமில நேரயனிகளாகவே உள்ளது, H3N+CH2CO2H. இதனுடையச் சமமின்புள்ளி (pI): 6.06.
thumb|right|240px|நடுநிலை அமிலக்காரக் குறியீட்டில் (pH=7.0) கிளைசின் உப்பின் (வலது) இருமுனை [[அயனி வடிவம்]] கிளைசின், கரைசல்களில் இருமுனை அயனி வடிவத்தில் உள்ளது. இவ்வடிவத்தில், பல அணுக்களிலும் உள்ள பகுதி மின்னூட்டங்களை காஸ்டெய்கர் மின்னூட்ட முறையில் கணக்கிடும்போது வரும் மதிப்புகள்: N (+0.2358), H (N- உடன் இணைந்தது) (+0.1964), ஆல்ஃபா-C (+0.001853), H (ஆல்ஃபா-C-யுடன் இணைந்தது) (+0.08799), கார்போனைல் C (+0.085) மற்றும் கார்போனைல் O (-0.5445).
உயிரித்தொகுப்பு
கிளைசின், நம் உணவில் தேவையில்லாதது. 3-பாஸ்போ கிளிசரேட்டிலிருந்து பெறப்பட்ட செரின் அமினோ அமிலத்திலிருந்து நம் உடல் உயிர்வேதியியல் முறையில் கிளைசினைத் தொகுத்துக் கொள்கிறது. பெரும்பாலான உயிரினங்களில் செரின் ஹைட்ராக்சி இடமாற்றி நொதி பிரிடாக்சால் பாஸ்பேட் என்னும் துணைக்காரணியின் உதவியுடன் வினையூக்கியாகச் செயல்பட்டு இவ்வுருமாற்றத்தை நிகழ்த்துகிறது:
சிதைவு
கிளைசின் மூன்று வழிகளில் சிதைக்கப்படுகிறது. விலங்குகளில், ''கிளைசின் சிதைவுத் தொகுதி நொதிகள் வினையூக்கத்தின் மூலம் கிளைசின் சிதைக்கப்படுவது முதன்மையான வழியாகும். இதே வினைவேகமாற்றிதான் கிளைசின் உயிரித்தொகுப்பிலும் ஈடுபடுகிறது. சிதைவு வழிமுறை, தொகுப்பு வழிமுறையின் தலைகீழ் வினையாகும்:
இரண்டாவது வழிமுறையில் கிளைசின் இரு படிகளில் சிதைக்கப்படுகிறது. முதலாம் படியானது, செரின் அமினோ அமிலத்திலிருந்து செரின் ஹைட்ராக்சிமீத்தைல் இடமாற்றி நொதியின் உதவியுடன் நிகழும் உயிரிதொகுப்பின் தலைகீழ் வினையாகும். பின்னர் செரின், பைருவேட்டாக செரின் அமைன் நீக்கியால் மாற்றப்படுகிறது.
மூன்றாவது வழிமுறையில் கிளைசின், அமினோ அமில உயிர்வளியேற்றி நொதியால் கிளையாக்சிலேட்டாக மாற்றப்படுகிறது. பின்னர், கிளையாக்சிலேட் ஈரலின் லேக்டேட் ஹைட்டிரசன் நீக்கியால் ஆக்சலேட்டாக NAD+-அய் சார்ந்த உயிர்வளியேற்றம் அடைகிறது.
கிளைசினின் அரைச்சிதைவுக் காலமும், உடலிலிருந்து வெளியேற்றப்படுவதற்கான நேரமும் அதன் அளவைப் பொருத்தே முக்கியமாக அமைகிறது. ஒரு ஆய்வில், கிளைசினின் அரைச்சிதைவுக் காலம் 0.5 - 4.0 மணியாகக் கண்டறியப்பட்டது.
மேற்கோள்கள்
பகுப்பு:அமினோ அமிலங்கள்
வினய் குமார் லால்
வினய் குமார் லால் (Vinay Kumar Lal)  இந்திய நாட்டைச் சேர்ந்த ஓர் இணை தடகள வீரர் ஆவார். 1999 ஆம் ஆண்டு மார்ச்சு மாதம் 23 ஆம் நாளன்று இவர் பிறந்தார். ஆடவர் 100 மீ, 200 மீ, 400 மீ போட்டிகளில் முழங்காலுக்கு கீழே ஊனமானவர்களுக்கான டி44 பிரிவில் இவர் போட்டியிடுகிறார். இந்தோனேசியாவின் ஜகார்த்தாவில் நடைபெற்ற ஆசிய இணை விளையாட்டு 2018 போட்டியில் வெண்கலப் பதக்கம் வென்றார். ஐக்கிய அரபு அமீரகத்தின் துபாயில் நடைபெற்ற 2019 உலக இணை தடகள வெற்றியாளர் போட்டியில்  வெண்கலப் பதக்கத்தையும் வென்றார்.
ஆரம்ப கால வாழ்க்கை
வினய் குமார் லால் 1999 ஆம் ஆண்டில் சண்டிகரில் பிறந்தார். பிறப்பிலேயே இடது காலின் கீழ் மூட்டு போலியோவால் பாதிக்கப்பட்டார். வினய், ஆரம்ப கட்டத்தில், கைப்பந்து விளையாட்டில் தனது மாநிலத்தை பிரதிநிதித்துவப்படுத்தினார், உடல் திறன் கொண்ட விளையாட்டு வீரர்களுடன் விளையாடினார். 2015 ஆம் ஆண்டில், இந்தியாவின் தலைசிறந்த விளையாட்டு வீரர்களில் ஒருவரான மில்கா சிங் பற்றிய திரைப்படத்தால் ஈர்க்கப்பட்டார். பறக்கும் சீக்கியர் என்று பிரபலமாக அறியப்பட்ட மில்கா சிங்கின் தாக்கத்தால் வினய் தடகளத்தை விரும்பத் தொடங்கினார். அதே ஆண்டு, இவர் 200 மீ மற்றும் 400 மீ. இரண்டிலும் இரண்டு வெள்ளிப் பதக்கங்களை வென்ற தேசியப் போட்டியில் தனது முதல் தேசியப் பதக்கத்தை வென்றார்.
தொழில்
இந்தியாவின் தலைசிறந்த தடகள வீரர்களில் ஒருவரான மில்கா சிங்கைப் பற்றிய திரைப்படத்தால் ஈர்க்கப்பட்ட வினய் 2015 ஆம் ஆண்டு முதல் தடகளத்தில் நுழைந்தார். அதே ஆண்டில், இவர் 200 மீ மற்றும் 400 மீ இரண்டையும் வென்றார். இரண்டு வெள்ளிகளை வென்றதன் மூலம் தேசிய அளவில் தனது முதல் தேசிய பதக்கத்தை வென்றார். 2016 ஆம் ஆண்டில் பஞ்ச்குலாவில் நடைபெற்ற தேசிய விளையாட்டுப் போட்டியில் 2 தங்கம் வென்றார். 100 மீட்டரில் தொடை இழுப்பு காரணமாக 3ஆவது தங்கத்தை ஒரு சிறிய வித்தியாசத்தில் தவறவிட்டார். இறுதியில் வெண்கலம் வென்றார். 2017-ஆம் ஆண்டு பீகிங் போட்டியில் வினய் 1 தங்கம் மற்றும் 1 வெள்ளி வென்றார். அந்த ஆண்டின் பிற்பகுதியில், இலண்டன் உலக வெற்றியாளர் போட்டி நடைபெற்றது, அங்கு இவர் நான்காவது இடத்தைப் பிடித்தார். 2018 ஆம் ஆண்டில் இவர் தனது முதல் ஆசிய விளையாட்டுப் பதக்கத்தை வென்றார் மேலும் 2019 உலக இணை தடகள வெற்றியாளர் போட்டியில் வெண்கலப் பதக்கத்தையும் வென்றார். 2022 ஆம் ஆண்டு நடைபெற்ற மரகேச் இணை தடகளப் போட்டியில் தங்கப் பதக்கத்தையும் வென்றார்
மேற்கோள்கள்
பகுப்பு:வாழும் நபர்கள் பகுப்பு:1999 பிறப்புகள் பகுப்பு:இந்தியத் தடகள வீரர்கள்
மேல்பாடி அரிஞ்சய சோழன் பள்ளிப்படை
அரிஞ்சய சோழன் பள்ளிப்படை அல்லது அவனீச்வரம் கோயில் என்பது அரிஞ்சய சோழனின் பள்ளிப்படையாகும். இதை கட்டியவர் இராசராச சோழன் ஆவார். இது தமிழகத்தின், வேலூர் மாவட்டம், திருவலத்துக்கும் சோளிங்க நல்லுருக்கும் இடையில், "மேல்பாடி"என்ற ஊரில் பொன்னை ஆற்றங்கரையில் கட்டப்பட்ட கற்றளியாகும்.
கோயில் அமைப்பு
இந்த பள்ளிப்படைக் கோயில் சிற்ப வேலைப்பாடுகள் நிறைந்த அழகான கோயில் ஆகும். இக்கோயிலில் தன் கண்ணை இறைவனுக்கு காணிக்கையாக கொடுக்கும் கண்ணப்பரை தடுக்கும் சிவன், பிச்சாடனார் போன்ற சிற்பங்கள் உள்ளன. கோயிலின் தெற்குப்புறத்தில் "ஆற்றூர் துஞ்சிய தேவர்க்கு" பள்ளிப்படையாக உடையார் ஸ்ரீ ராஜ ராஜன் எடுபித்த கற்றளி" என்ற வரிகள் கொண்ட கல்வெட்டு உள்ளது.
வெளி இணைப்புகள்
பகுப்பு:பள்ளிப்படைகள் பகுப்பு:வேலூர் மாவட்டத்திலுள்ள கோயில்கள் பகுப்பு:சோழர்
இரணியல் அஞ்சல் கிருஷ்ணசுவாமி கோயில்
இரணியல் அஞ்சல் கிருஷ்ணசுவாமி கோயில் தமிழ்நாட்டில் கன்னியாகுமரி மாவட்டம், இரணியல் அஞ்சல் என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயிலில் கிருஷ்ணசுவாமி சன்னதியும், விநாயகர் பைரவர் பூதத்தான் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாரூக் மரைக்காயர்
பாரூக் மரைக்காயர் (எம். ஓ. ஆசன் பாரூக் மரைக்காயர், செப்டம்பர் 6, 1937 - சனவரி 26, 2012) தமிழக அரசியல்வாதி ஆவார். இவர் புதுவை சட்டப் பேரவைத் தலைவராக இருமுறையும்,புதுச்சேரி முதலமைச்சராக மும்முறையும், எதிர்க்கட்சி தலைவராக ஒருமுறையும் பணியாற்றியவர். தேசிய அரசியலில் மும்முறை நாடாளுமன்ற உறுப்பினராகவும், ஒருமுறை மத்திய விமானப் போக்குவரத்து மற்றும் சுற்றுலாத்துறை இணை அமைச்சராகவும் பணியாற்றியுள்ளார். மாணவராக இருந்தபோது 1953-54 ஆண்டுகளில் பிரெஞ்சு ஆதிக்கத்திலிருந்து பாண்டிச்சேரியின் விடுதலைக்கான போராட்டங்களில் பங்கேற்றுள்ளார். மும்பையில் உள்ள மத்திய ஹஜ் கமிட்டியில் உறுப்பினராக 1975 முதல் 2000 ஆண்டுவரை இருந்தார். . சவுதி அரேபியாவில் இந்திய அரசின் தூதராக 2004 முதல் பணிபுரிந்து வந்தார். . ஜார்க்கண்ட் மாநிலத்தின் ஆளுனராகவும். கேரள ஆளுனராகவும் இருந்தார்.
பாரூக் மரைக்காயர் சென்னை லயோலா கல்லூரியில் பி.ஏ. பொருளாதாரம் பட்டம் பெற்றவர்.
மேற்கோள்கள்
பகுப்பு:இந்திய முஸ்லிம்கள் பகுப்பு:புதுச்சேரி முதலமைச்சர்கள் பகுப்பு:1937 பிறப்புகள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:2012 இறப்புகள் பகுப்பு:10வது மக்களவை உறுப்பினர்கள் பகுப்பு:கேரள ஆளுநர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:காரைக்கால் மாவட்ட நபர்கள்
ஆண்டாபுரம் காசிவிஸ்வநாதர் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோதண்டராமபுரம்
கோதண்டராமபுரம்  (Kothandaramapuram) என்பது இந்தியாவில் உள்ள தமிழ்நாடு மாநிலத்தின் புதுக்கோட்டை மாவட்டத்தில் உள்ள அன்னவாசல் வருவாய் ஒன்றியத்திலுள்ள கிராமம் ஆகும்.
மக்கட்தொகை
2001 இந்திய  மக்கள் தொகை கணக்கெடுப்பின்படி, கோதண்டராமபுரத்தில்  1429 மக்கள் வசிக்கிறார்கள். இதில் 716 ஆண்களும் 713 பெண்களும் அடங்குவர். மொத்த மக்கள் தொகையில் 708 பேர் கல்வி அறிவு பெற்றவர்கள்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்டத்திலுள்ள கிராமங்கள்
குமரிக்கல்பாளையம் நெடுங்கல்: பெருங்கற்கால ஈமச்சின்னம்
குமரிக்கல்பாளையம் நெடுங்கல்: பெருங்கால ஈமச்சின்னம் தமிழ்நாட்டின் திருப்பூர் மாவட்டம், ஊத்துக்குளி வட்டம், குமரிக்கல்பாளையம் கிராமத்தில் அமைந்துள்ள பெருங்கற்கால ஈமச்சின்னமாகும். போரிலே மரணமுற்ற வீரன் ஒருவனுக்காக நடப்பட்டதாகக் கருதப்படும் இந்த நெடுங்கல்லை இவ்வூர் மக்கள் தெய்வமாகக் கருதி வழிபாட்டு வருகிறார்கள். இந்த நெடுங்கல் இந்தியாவிலேயே உயரமான நெடுங்கல் என்று கருதப்படுகிறது.
அமைவிடம்
குமரிக்கல்பாளையம் ஊத்துக்குளியிலிருந்து 4 கி.மீ. தொலைவிலும், மாவட்டத்தலைநகர் திருப்பூரிலிருந்து 19 கி.மீ. தொலைவிலும் அமைந்துள்ளது. இவ்வூரின் அஞ்சல் குறியீட்டு எண் 638056 ஆகும். ஊத்துக்குளி இரயில் நிலையம் அருகில் உள்ள இரயில் நிலையம் ஆகும்.
சங்க இலக்கியம் காட்டும் நெடுங்கல்
நெடுங்கல் (Menhir) என்பது இறந்தவர்களின் நினைவாக தரையில் நடப்பட்ட உயரமான ஒற்றைக்கல் ஆகும். புதைகுழியின் மீது நடப்பட்ட உயரமான நடுகல் ஆகும். உயரமான நடுகல் என்பதால், தமிழில் இதற்கு நெடுங்கல் என்று பெயர்.கல் பதுக்கை (Cist), நடுகல் ஆகிய சொற்கள் அகநானூறு, புறநானூறு, ஐங்குறுநூறு, சங்க இலக்கியங்களில் காணப்படுகின்றன. போரிட்டு மாண்ட வீரனின் நினைவாகவும், பாலைநிலத்து ஆறலைக் கள்வர்களால் கொல்லப்பட்ட வழிப்போக்கர்கள் நினைவாகவும் நடப்பட்ட நடுகல் குறித்த செய்திகள் சங்க இலக்கியங்களில் காணப்படுகின்றன. இக்காலகட்டத்தில் நடுகற்கள் நெடிதுயர்ந்த நெடுங்கற்களாக நடப்பட்டன. “இலக்கியங்களில் நெடுங்கல் என்று சொல்லப்படுவதுதான் நடுகல் என மருவிவிட்டது." என்று தொல்லியல் அறிஞர் பூங்குன்றன் குறிப்பிட்டுள்ளார்.
இறந்தவரைப் புதைத்து கல் பதுக்கை சேர்த்திய பின்னர் கல் நாட்டுதல் குறித்து உறையூர் இளம் பொன் வாணிகனார் பாடிய புறநானூற்று பாடல் இதுவாகும்.
ஏறுடை இன நிரை பெயர, பெயராது, செறி சுரை வெள் வேல் மழவர்த் தாங்கிய தறுகணாளர் நல் இசை நிறுமார், பிடி மடிந்தன்ன குறும்பொறை மருங்கின், நட்ட போலும் நடாஅ நெடுங் கல் (அகநானூறு பாடல் 269 மதுரை மருதன் இளநாகனார்)
ஆநிரை கவர்வோர் முன் எதிர்த்து நின்று மாண்ட தறுகண் மழவனின் பெயரை நிலைநிறுத்துவதற்கு கல்லைக் குடைந்து நடுகல் அமைப்பர். செத்துக்கிடக்கும் யானை போன்ற பெரிய பாறையில் நடுகல் பொறிக்கப்பட்டது.
சிலை ஏறட்ட கணை வீழ் வம்பலர் உயர் பதுக்கு இவர்ந்த ததர் கொடி அதிரல் நெடு நிலை நடுகல் நாட் பலிக் கூட்டும் (அகநானூறு பாடல் 289 எயினந்தை மகன் இளங்கீரனார்)